PREDKLADACIA SPRÁVA


Návrh vyhlášky Ministerstva obrany Slovenskej republiky, ktorou sa mení a dopĺňa vyhláška Ministerstva obrany Slovenskej republiky č. 116/2024 Z. z. o požadovaných študijných odboroch a učebných odboroch stredného vzdelania, požadovaných študijných odboroch vysokoškolského vzdelania na výkon funkcie a o požadovanej odbornej spôsobilosti na výkon niektorých odborných činností v štátnej službe profesionálnych vojakov v znení vyhlášky č. 197/2025 Z. z. (ďalej len „návrh vyhlášky“) je vypracovaný podľa § 35 ods. 3 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov ako iniciatívny materiál. 
Návrh vyhlášky sa predkladá s cieľom reagovať na aktuálne potreby aplikačnej praxe, pričom sa dopĺňa vzdelanie v študijnom odbore doprava v študijnom programe letecké a kozmické inžinierstvo požadované na výkon funkcie v hodnostnom zbore dôstojníkov. Návrh vyhlášky zároveň rozširuje požadované vzdelanie na výkon funkcie pre vojenskú odbornosť A50 – inžinierska letecká služba.
	Návrh vyhlášky sa netýka pôsobnosti miestnej územnej samosprávy, a preto nie je potrebné vyjadrovať sa k súladu návrhu vyhlášky s Európskou chartou miestnej samosprávy. 

